‘কোয়ানটিকো’র পর ‘বেওয়াচ’। বলিউডের সীমা পেরিয়ে প্রিয়ঙ্কা চোপরা এখন হলিউডের পরিচিত মুখ। এ বার ‘বেওয়াচ’-এর নতুন মুখ তিনি। তবে সিরিয়ালে নয়। ‘বে ওয়াচ’ সিনেমায় দেখা যাবে প্রাক্তন মিস ওয়ার্ল্ডকে। ‘কোয়ান্টিকো’তে অভিনয়ের সুবাদে ইতিমধ্যেই পেয়েছেন পিপলস চয়েস পুরস্কার। এবার সিনেমায়। ডোয়েন জনসন ও জ্যাক এফ্রনের পাশে হয়তো অভিনয় করতে দেখা যাবে তাঁকে। জনপ্রিয় টিভি সিরিয়াল ‘বেওয়াচ’-কেই নিয়ে আসা হচ্ছে বড় পর্দায়। এই প্রোডাকসনের পক্ষ থেকে জানানো হয়েছে, এমন একজনকে তাঁরা চাইছিলেন যিনি লাল বিকিনি পরতে পারবেন। যাঁকে সেক্সি দেখতে হবে এবং স্টাইলিশ হতে হবে। প্রিয়ঙ্কাকে সিনেমার মূল চরিত্রের জন্যই ভাবা হয়েছে। তবে, ডেটের সমস্যা হচ্ছে। কারণ ‘কোয়ান্টিকো’ তাদের দ্বিতীয় পর্ব শুরু করতে চলেছে। কিন্তু প্রিয়ঙ্কাকেই চাইছে ‘বেওয়াচ’-এর প্রযোজকরা।